Case ID: 1123937
Sentence 15: Birinci instansiya məhkəməsi sözügedən mənzilin tərəflərin birgə nikahı dövründə, birgə qazancları hesabına əldə olunmasını əsas tutub, ilk iddia ərizəsini təmin, qarşılıqlı iddia ərizəsini rədd edərək, həmin mənzildə tərəflərin paylarını barəbar hesab edib və gəldiyi nəticəni Ailə Məcəlləsinin 32.1, 37.1 və 37.2-ci maddələrinin, həmçinin Mülki Məcəllənin 220, 223.2, 223.4 və 225.1-ci maddələrinin tələbləri ilə əsaslandırıb.Apellyasiya instansiyası məhkəməsi birinci instansiya məhkəməsinin gəldiyi nəticə və hüquqi əsaslandırma ilə razılaşıb, kassasiya şikayəti ilə eyni məzmunlu olan apellyasiya şikayətinin dəlillərini araşdırıb haqlı olaraq qeyd etmişdir ki, birinci instansiya məhkəməsi ilk iddia ərizəsini təmin, qarşılıqlı iddia ərizəsini rədd edərkən düzgün nəticəyə gəlmiş və sadalanan maddi hüquq normalarının tələblərini hazırki mülki mübahisəyə düzgün tətbiq etmişdir.